Source: https://e-justice.europa.eu/content_european_payment_order-353-lt-mt.do?member=1
Timestamp: 2019-06-25 16:07:57+00:00
Document Index: 742533

Matched Legal Cases: ['qorti ', 'qorti ', 'qorti ', 'qorti ', 'qorti ', 'qorti ', 'qorti ']

L-Ordni Ewropea tal-Ħlas - Litwanja
Pajjiż: Litwanja
Strument: Proċeduri transfruntieri Ewropej - ordni ta' ħlas Ewropea
Skont l-Artikolu 20 tal-Liġi, applikazzjonijiet għal ordnijiet ta' ħlas Ewropej għandhom jiġu ppreżentati skont ir-regoli tal-ġurisdizzjoni mniżżla fil-Kodiċi tal-Proċedura Ċivili tar-Repubblika tal-Litwanja (Valstybės Žinios, 2002, Nru 36-1340) (lill-qorti tad-distrett f’każijiet fejn l-ammont tat-talba ma tmurx lil hinn minn LTL 100 000, u lill-qorti tal-kontea f’każijiet fejn l-ammont tat-talba ma jeċċediex LTL 100 000). Wara li teżamina l-applikazzjoni l-qorti kompetenti għandha jkollha ġurisdizzjoni li toħroġ ordni ta' ħlas Ewropea.
Skont l-Artikolu 23 tal-Liġi, ir-raġunijiet tal-ordni ta’ ħlas Ewropea kif speċifikat fl-Artikolu 20(1) u (2) tar-Regolament Nru 1896/2006 għandhom jiġu riveduti mill-qorti li ħarġet l-ordni ta’ ħlas Ewropea. Wara li tiġi ammessa l-applikazzjoni għar-reviżjoni tal-ordni ta’ ħlas Ewropea, il-qorti għandha tibgħat kopji tal-applikazzjoni u l-appendiċi tagħha lil min għamel it-talba u għandha tinforma lil dan tal-aħħar sabiex jissottometti risposta lill-applikazzjoni bil-miktub fi żmien 14-il jum wara li ħarġet l-applikazzjoni. Il-qorti għandha teżamina l-applikazzjoni preżentata sabiex tirrevedi l-ordni ta’ ħlas Ewropea permezz ta’ proċedura bil-miktub mhux aktar tard minn 14-il jum wara li għalaq il-limitu taż-żmien li tiġi sottomessa r-risposta għall-applikazzjoni u għandha tgħaddi ordni dwar waħda mid-deċiżjonijiet riferuti fl-Artikolu 20(3) tar-Regolament Nru 1896/2006.
F’każijiet għal ħruġ ta’ ordni ta’ ħlas Ewropea, dokumenti proċedurali għandhom jiġu sottomessi lill-qorti direttament jew permezz tal-posta.
F’konformita’ mal-Artikolu 21(2)(b) tar-Regolament 1896/2006, il-lingwa aċċetta għandha tkun it-Litwen.
L-aħħar aġġornament: 26/04/2019